Oppimisen ja koulunkäynnin tuki sekä oppilashuolto - Janakkala
Etusivu » Palvelut » Esi- ja perusopetus » Oppimisen ja koulunkäynnin tuki sekä oppilashuolto
Oppimisen ja koulunkäynnin tuk...
Oppimisen ja koulunkäynnin tuki sekä oppilashuolto muodostavat kokonaisuuden, mikä tarkoittaa erilaisia tukitoimia, järjestelyjä ja toimintatapoja. Niillä parannetaan oppilaiden hyvinvointia ja oppimista sekä lisätään koulunkäynnin iloa. Tukitoimet voivat olla yhteisöllisiä tai yksilöllisiä ja ne suunnitellaan yhteistyössä oppilaiden ja huoltajien kanssa.
Kaikki koulut toteuttavat kiusaamisen vastaista KiVa Koulu -toimenpideohjelmaa.
Hyvinvointi rakennetaan yhdessä kotona, koulussa ja vapaa-ajan toimintaympäristöissä. Perhekeskus on mukana yhteistyössä ja tarjoaa vanhemmuuteen tukea ja apua.
Oppimisen ja koulunkäynnin tuen kolme tasoa ovat yleinen, tehostettu ja erityinen tuki. Taso määräytyy tukitoimien määrän ja vahvuuden mukaan. Yksilölliset tukitarpet, elämäntilanteet ja opiskelutavat huomioivia luokkia ovat joustavan perusopetuksen luokka (JOPO), peruopetukseen valmistava luokka, Haukankallion koulun erityisluokat, Varatien luokat, Seminaarin koulun erityisluokat, Saaristen koulun erityisluokat ja sairaalakoulu.
Tukiopetus Yleinen tuki Tehostettu tuki Erityinen tuki
Oppilashuoltoa toteutetaan yhteisöllisesti sekä yksilökohtaisesti. Yhteisöllistä oppilashuoltoa ovat esimerkiksi koulun kiusaamista ennaltaehkäisevat toimet. Yksilökohtaista oppilashuoltoa ovat esimerkiksi kouluterveydenhoitajan ja kuraattorin vastaanotot. Oppilashuoltoa toteutetaan oppilaan tai huoltajien suostumuksella ja heidän toiveitaan kuunnellen. Tukitoimien suunnitteluun ja toteuttamiseen voidaan pyytää mukaan eri alojen asiantuntijoita. Oppilaan tukena voi olla ryhmä, johon kuuluvat oppilaan ja hänen huoltajansa lisäksi esimerkiksi kuraattori, opettaja, psykologi ja/tai nuorisotyöntekijä.
Koulukohtaiset oppilashuoltosuunnitelmat löytyvät koulujen sivuilta.
Oppilashuollon paikalliset toteuttamisen tavoitteet ja toimintatavat
Poissaoloihin puuttumisen malli sairaspoissaolot ja luvattomat poissaolot
Perusopetuksen oppilashuoltosuunnitelma